wontên, awit ngadêg saking kajêngipun piyambak. Wiwitipun ngadêg kala ing dintên Jumungah Pon kaping 17 wulan Rabingulakir taun Jimawal punika, saha mawi kapupu têtiyang Cina awasta Babah Kun, kapriksa gènipun mupu banggi wau, sabab sampun angsal parentahipun Babah Tan Ci Cowan lurahipun bandar pênagari ing Surakarta, sarêng aturipun sami kasrêratankasêratan. sadaya, lajêng têtiyang ingkang sami sade tinumbas wontên ing pêkên sadaya wau, kabibarakên saha kadhawahan sampun ngantos ngadêg pêkênipun malih, aturipun sami sêndika sadaya, sarêng babêkêl dhusun ing Jêthak badhe kabêkta lumêbêt dhatêng nagari, Tuwan Winêr ing Pêngging botên suka, awit Tuwan Winêr piyambak, benjing ing dintên Rêbo ngajêng punika, ingkang sagah badhe sowan lumêbêt ing kantor piyambak. Mênggah têtiyang Cina ingkang mupu awasta pun Kun. Badhe kairit lumêbêt dhatêng nagari, Tuwan Winêr inggih anyagahi nyowanakên dhatêng ing nagari, badhe [ba...]